OpenLLM-France/wikimedia huggingface dataset:
# Montecristi

Montecristi és una ciutat equatoriana, capital cantonal del Cantó Montecristi, així com la cinquena urbs més gran i poblada de la Província de Manabí. Es localitza al centre de la regió litoral de l'Equador, a la falda del turó homònim, a una altitud de 600 msnm i amb un clima sec tropical de 25 °C de mitjana.
És anomenada "Cuna de Alfaro" (Bressol d'Alfaro) perquè en aquesta població, el 25 de juny de 1842, va néixer Eloy Alfaro, el cabdill que va iniciar i va consolidar la revolució liberal de l'Equador.
En el cens de 2010 tenia 46.312 habitants, el que la converteix en la vint-i-vuitena ciutat més poblada del país.
Els seus orígens daten del segle xviii, però és a mitjan segle xx, per la seva ubicació geogràfica, quan presenta un accelerat creixement demogràfic fins a establir un significatiu poblat urbà, que esdevindria, posteriorment, un dels principals nuclis urbans de la província. És un dels centres administratius, econòmics, financers i comercials més importants de Manabí. Les activitats principals de la ciutat són el comerç, la transport i el turisme.
# Blienschwiller

Blienschwiller (en alsacià Bleschwiller) és un municipi francès, situat a la regió del Gran Est, al departament del Baix Rin. L'any 1999 tenia 288 habitants.
Forma part del cantó d'Obernai, del districte de Sélestat-Erstein i de la Comunitat de comunes del Pays de Barr.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 344 | 365 | 350 | 304 | 292 | 288 |

## Administració

Llista d'alcaldes :
| Període | Identitat |
| 1945-1953 | Ernest Geiger |
| 1953-1977 | René Bohn |
| 1977-2008 | Jean Sperry |
| 2008-2020 | Jean-Marie Sohler |
# María Terremoto

María Fernández Benítez "María Terremoto" coneguda també com a "María Terremoto" es una cantaora de flamenco de la familia Terremoto de Jerez de a Frontera.
Rep els ensenyaments del seu pare, el cantaor Fernando Fernández Pantoja "Fernando Terremoto", fill de Fernando Fernández Monge "Terremoto of Jerez".
Porta amb si la descaradura, el desenfrenament i la vitalitat de la seva àvia Ana Márquez Heredia "La Marquesita", a la par que la força i la precisió en el cante de la seva tia Maria de la Soledad Fernández o "María Soleá".
Als nou anys ja pujava a l'escenari reclamat pel seu pare, moment recordat fins avui pel públic que ho va presenciar. A mitjans de 2014, amb 14 any, comença a realitzar aparicions esporádiques en les penyes Jerez.
El seu merescut talent, d'una persona que des de petita, participa en multitud de simbombes flamenques de la mà de la seva família, en les quals sense adonar-se es converteix en protagonista absoluta de cada actuació. De l'entroncament de les influències familiars amb altres de la història del flamenc, neix aquesta promesa pel canti flamenc contemporani.

## Obra

* La huella de mi sentío. les cançons com "Un paseo por la Alameda" i "Soníos de Bronce", "Santiago y Santa Ana" o "Luz en los Balcones". Un disc en el qual grava cantes que ja venia fent en els seus recitals com seguirillas, soleá, fandangos, malagueñas… i en el qual també recupera alguns dels cantis de l'últim disc del seu pare, que pràcticament no va tenir repercussió poc després de publicar-ho. Premiada a la cançó "giraldillo" en els premis artista revelació en la XIX Bienal de flamenco de Sevilla.

## Referències

* HELLÍN, Rocío. Entrevista María Terremoto. En la Opinion de Murcia < https://mas.laopiniondemurcia.es/festival-cante-minas/2018/08/05/entrevista-maria-terremoto/%5BEnllaç+no+actiu%5D > [Consultat 16 gener 2019]

## Enllaços externs

* Canal de PAYTOJEREZ, FERNANDO TERREMOTO-SEÑOR QUE POCO NOS DEJASTES DISFRUTAR DE EL-COMO PERSONA Y ARTISTA- (2), [Youtube video], 13 febrer 2010 [Youtube video], 13 febro 2010 < https://www.youtube.com/watch?v=ZdR09JOr-3s > [Consultat 16 gener 2019]
# Sant Robert

«Sant Robert» té aquests significats:
Persones
* Sant Rupert de Salzburg, bisbe de Salzburg, mort el 710.
* Sant Rupert de Bingen, eremita alemany mort el 732.
* Sant Robert de Molesme, fundador de l'Orde del Cister, mort el 1111.
* Sant Robert de Newminster, fundador de l'abadia de Newminster, mort el 1159.
* Sant Robert Bellarmino, Doctor de l'Església, mort el 1621.
* Sant Robert Grosseteste, franciscà anglès, bisbe de Lincoln al segle xiii, venerat a l'Església d'Anglaterra.
# Nickerson (Nebraska)

Nickerson és una població dels Estats Units a l'estat de Nebraska. Segons el cens del 2000 tenia 431 habitants.

## Demografia

Segons el cens del 2000, Nickerson tenia 431 habitants, 144 habitatges, i 110 famílies. La densitat de població era de 437,9 habitants per km².
Dels 144 habitatges en un 45,8% hi vivien nens de menys de 18 anys, en un 56,9% hi vivien parelles casades, en un 15,3% dones solteres, i en un 23,6% no eren unitats familiars. En el 18,8% dels habitatges hi vivien persones soles el 10,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,99 i el nombre mitjà de persones que vivien en cada família era de 3,34.
Per edats la població es repartia de la següent manera: un 34,8% tenia menys de 18 anys, un 9,5% entre 18 i 24, un 31,8% entre 25 i 44, un 14,4% de 45 a 60 i un 9,5% 65 anys o més.
L'edat mediana era de 28 anys. Per cada 100 dones de 18 o més anys hi havia 86,1 homes.
La renda mediana per habitatge era de 36.477 $ i la renda mediana per família de 39.688 $. Els homes tenien una renda mediana de 29.531 $ mentre que les dones 20.769 $. La renda per capita de la població era de 12.744 $. Aproximadament el 8,7% de les famílies i el 12% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Nickerson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Nickerson». American Fact Finder. Oficina del Cens dels Estats Units, 12-01-2010.
# Nipalarsita

La nipalarsita és un mineral de la classe dels sulfurs. Rep el nom per la composició, que consisteix en NIquel, PAL·ladi i ARsènic.

## Característiques

La nipalarsita és un arsenur de fórmula química Ni₈Pd₃As₄. Cristal·litza en el sistema isomètric. La seva duresa a l'escala de Mohs és 4. Va ser aprovada com a espècie vàlida per l'Associació Mineralògica Internacional l'any 2018, sent publicada per primera vegada el 2019.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5236/1.

## Formació i jaciments

Va ser descoberta al Borehole 1819 del dipòsit de Monchetundra, a l'óblast de Múrmansk (Rússia), on es troba en forma de grans anèdrics d'entre 5 i 80 µm. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Nipalarsite» (en anglès). Mindat. [Consulta: 15 juliol 2021].
# Nimega

Nimega (en neerlandès i oficialment: Nijmegen; en nimeguès: Nimwèège; en francès: Nimègue) és la ciutat més gran de la regió de Gelderland, als Països Baixos. Limita amb els municipis d'Overbetuwe al nord-oest, Lingewaard al nord-est, Beuningen a l'oest, Ubbergen a l'est, Wijchen al sud-oest, Heumen al sud i Groesbeek al sud-est.
Està situada vora el riu Waal, molt a prop de la frontera amb Alemanya. És la ciutat més antiga dels Països Baixos: s'han trobat restes arqueològiques que evidencien que ja estava poblada abans del primer mil·lenni. A l'època romana s'anomenava Noviomagum.

## Nuclis de població

| Barris: | 1995 | 2000 | 2005 | 2007 |
| Nijmegen-Centrum | 8.506 | 8.709 | 9.274 | 9.307 |
| Nijmegen-Oost | 30.917 | 30.974 | 32.388 | 32.619 |
| Nijmegen-Oud-West | 13.076 | 12.971 | 12.766 | 13.316 |
| Nijmegen-Nieuw-West | 15.792 | 16.093 | 16.401 | 16.200 |
| Nijmegen-Midden | 17.220 | 17.859 | 18.150 | 18.113 |
| Nijmegen-Zuid | 20.749 | 21.934 | 22.795 | 22.528 |
| Dukenburg | 25.071 | 23.755 | 23.499 | 23.188 |
| Lindenholt | 16.230 | 16.242 | 16.121 | 15.703 |
| Nijmegen-Noord | - | 3.715 | 6.790 | 9.986 |
| Suburbi desconegut | - | 34 | 31 | 2 |

## Evolució demogràfica

| 1995 | 1996 | 1997 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 | 2008 |
| 147.561 | 147.631 | 147.172 | 150.542 | 151.924 | 152.286 | 153.636 | 154.581 | 156.308 | 157.473 | 158.215 | 159.556 | 160.962 | 161.358 |

## Administració

La composició del consistori municipal des de 1974 ha estat:
Eleccions municipals :
| Partit | 1974 | 1978 | 1982 | 1986 | 1990 | 1994 | 1998 | 2002 | 2006 |
| PvdA | 12 | 12 | 9 | 16 | 11 | 8 | 8 | 8 | 11 |
| SP | 2 | 2 | 3 | 2 | 2 | 4 | 6 | 6 | 7 |
| GL | 4 | 3 | 6 | 5 | 6 | 6 | 8 | 9 | 6 |
| CDA | 15 | 16 | 13 | 10 | 12 | 9 | 7 | 5 | 5 |
| VVD | 6 | 4 | 6 | 4 | 3 | 4 | 5 | 4 | 4 |
| D66 | - | 2 | 2 | 2 | 5 | 7 | 2 | 1 | 2 |
| VSP | - | - | - | - | - | - | 1 | 2 | 1 |
| Nijmegen Nu | - | - | - | - | - | - | - | 1 | 1 |
| Gewoon Nijmegen | - | - | - | - | - | - | - | - | 1 |
| Stadspartij Nijmegen | - | - | - | - | - | - | - | 3 | 1 |
| Altres | - | - | - | - | - | 1 | 2 | - | - |
| Total | 39 | 39 | 39 | 39 | 39 | 39 | 39 | 39 | 39 |
| Participació | | | | | | | | 52,4% | 57,9% |

## Persones il·lustres

* Perry Ubeda
* Joris Ivens
* Alex Van Halen
* Eddie Van Halen
* Jasper Cillessen

## Referències

* ↑ «Nimega». Nomenclàtor mundial. Institut d'Estudis Catalans, 2022.
* ↑ «Nimega». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Nimega - Lloc web oficial (alemany) (anglès)
* Notícies de Nimega Arxivat 2016-07-08 a Wayback Machine. (neerlandès)
# Nitidesa (desambiguació)

«Nitidesa» té aquests significats:
* En el cos humà, la nitidesa es pot referir a la percepció d'imatges o l'agudesa visual pels ulls.
* En fotografia podem dir que la nitidesa és la qualitat d'una imatge.
# Eleccions al Consell General d'Aran de 2003

Les eleccions per a renovar el Consell General d'Aran, format per 13 consellers generals, que elegeixen al Síndic d'Aran, se celebraren el 25 de maig de 2003, coincidint amb les eleccions municipals.

## Candidats

A continuació s'enumeren els candidats a la presidència del Consell General d'Aran, segons els resultats obtinguts:
* Convergència Democràtica Aranesa (CDA): Carles Barrera Sánchez
* Unitat d'Aran-Partit dels Socialistes de Catalunya (UA-PSC): Francés Boya Alòs
* Partit Renovador d'Arties-Garòs (PRAG): José Antonio Bruna Vilanova

## Resultats

Eleccions al Consell General d'Aran, 25 de maig de 2003 :
| Llista electoral | Llista electoral | Cap de llista | Vots | Vots | Consellers | Consellers | Consellers |
| Llista electoral | Llista electoral | Cap de llista | Vots (sufragis) | Vots (percentatge) | Consellers (escons) | Consellers (percentatge) | Diferència consellers |
| | Convergència Democràtica Aranesa (CDA-PNA) | Carlos Barrera | 2.182 | 45,06 | 7 | 53,85 | 2 |
| | Unitat d'Aran-Progrés Municipal-PSC (UA-PM-PSC) | Francés Boya | 1.895 | 39,14 | 5 | 38,46 | 3 |
| | Partit Popular (PP) | | 192 | 3,97 | 0 | 0 | = |
| | Unió Democràtica Aranesa (UDA) | | 175 | 3,61 | 0 | 0 | 1 |
| | Partit Renovador Arties-Garòs (PRAG) | José Antonio Bruna | 155 | 3,20 | 1 | 7,69 | = |
| | Agrupació d'Electors Amassadi per Aran (AxA) | Amparo Serrano | 143 | 2,95 | 0 | 0 | = |
| Cens electoral | Cens electoral | Cens electoral | 6.619 | 100% |
| Participació | Participació | Participació | 4.880 | 73,73% |
| Vots vàlids | Vots vàlids | Vots vàlids | 4.842 | 99,22% |
| Vots a candidatures | Vots a candidatures | Vots a candidatures | 4.742 | 97,17% |
| Vots en blanc | Vots en blanc | Vots en blanc | 100 | 2,05% |
| Vots nuls | Vots nuls | Vots nuls | 38 | 0,78% |
| Abstenció | Abstenció | Abstenció | 1.739 | 26,27% |

### Resultats per terçó

| Terçó | | | | | PRAG | AxA | Total consellers |
| Arties e Garòs | 1 | | | | 1 | | 2 |
| Castièro | 2 | 2 | 0 | 0 | | 0 | 4 |
| Lairissa | 1 | 0 | 0 | | | | 1 |
| Marcatosa | 1 | 0 | | | | 0 | 1 |
| Pujòlo | 1 | 1 | | | | | 2 |
| Quate Lòcs | 1 | 2 | 0 | | | | 3 |
| Total consellers | 7 | 5 | 0 | 0 | 1 | 0 | 13 |
| Terçó | | | | | PRAG | AxA |
| Arties e Garòs | 55,70 | | | | 40,16 | |
| Castièro | 39,36 | 37,46 | 6,75 | 8,50 | | 6,37 |
| Lairissa | 59,53 | 38,46 | 1,34 | | | |
| Marcatosa | 48,49 | 42,81 | | | | 4,01 |
| Pujòlo | 56,81 | 40,32 | | | | |
| Quate Lòcs | 41,63 | 52,82 | 3,95 | | | |
| Total percentatge vot | 45,06 | 39,14 | 3,97 | 3,61 | 3,20 | 2,95 |

## Enllaços externs

* Resultats de les eleccions del 2003 Arxivat 2016-05-12 a Wayback Machine. al web de la Generalitat de Catalunya
# Línia evolutiva de Ledyba

Aquesta línia evolutiva de Pokémon inclou Ledyba i Ledian.

## Ledyba

Ledyba és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus bestiola i volador. Evoluciona a Ledian.

## Ledian

Ledian és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus bestiola i volador. Evoluciona de Ledyba.

## Referències

* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Ledian a Bulbapedia (anglès)
* Ledyba a Bulbapedia (anglès)
Espècies de Pokémon :
# Sent Andrèu (Alta Garona)

Sent Andrèu (occità Saint-André) és un municipi del departament francès de l'Alta Garona, a la regió d'Occitània.

## Referències

* ↑ Toponímia occitana
# Siderno

Siderno és un comune (municipi) de la Ciutat metropolitana de Reggio de Calàbria, a la regió italiana de Calàbria. A 1 de gener de 2019 la seva població era de 18.147 habitants.
Siderno limita amb els municipis següents: Agnana Calabra, Gerace, Grotteria, Locri i Mammola.

## Referències

* ↑ «Resident population on 1st january» (en anglès). ISTAT. [Consulta: 8 febrer 2020].
# Shangluo

Shangluo (xinès: 商洛; pinyin: Shāngluò) és una ciutat a nivell de prefectura al sud-est de la província de Shaanxi, a la República Popular de la Xina. Limita amb les províncies de Henan al nord-est i Hubei al sud-est.

## Clima

Shangluo té un clima subtropical humit influenciat pel monsó (Köppen Cwa), amb hiverns frescos, estius calorosos i humits i abundants precipitacions segons els estàndards provincials. Experimenta temperatures més moderades que Xi'an i la resta de la vall del riu Wei al nord immediat, especialment durant l'estiu a causa de la seva altitud. La temperatura mitjana mensual oscil·la entre 0,5 °C al gener i 24,3 °C al juliol, mentre que la mitjana anual és de 12,8 °C. Al voltant del 60% dels aproximadament 685,2 mil·límetres de precipitació anual es produeix de juny a setembre. El període lliure de gelades dura 200 dies i hi ha unes 2.000 hores de sol a l'any.
# Shangrilá

* Per a altres significats, vegeu «Shangri-La».
Shangrilá (castellà riuplatenc: ʒangrila') és un antic balneari del departament de Canelones, Uruguai, ubicat entre Parque Carrasco i San José de Carrasco, el qual integra la Ciudad de la Costa des de 1994.

## Història

Mostra un ràpid creixement demogràfic que accentua el seu perfil residencial com a extensió de la zona metropolitana de Montevideo. Va ser creat el 1946 sobre 57 hectàrees, propietat de la Societat Anònima Hipotecària d'Adquisicions, Negocis, Inversions i Locacions, fraccionades, per l'agrimensor Horacio Uslenghi. Entre 1985 i 1996 la seva població va augmentar un 70%.

## Població

Segons les dades del cens de 2004, Shangrilá tenia 2.902 habitants.
| Any | Població |
| 1963 | 372 |
| 1975 | 1.057 |
| 1985 | 1.758 |
| 1996 | 3.014 |
| 2004 | 2.902 |
Font: Institut Nacional d'Estadística de l'Uruguai

## Referències

* ↑ Dades estadístiques de l'Institut Nacional d'Estadística de l'Uruguai (INE) – Cens de 2004 Arxivat 2011-07-21 a Wayback Machine., consultat el 19 d'abril de 2011
* ↑ Dades estadístiques de l'Institut Nacional d'Estadística de l'Uruguai 1963–1996 Arxivat 2013-06-05 a Wayback Machine. (DOC)

## Enllaços externs

* Mapa de Shangrilá (PDF; 188 kB)
# Shani Bloch

Shani Bloch, coneguda també com a Shani Bloch-Davidov (hebreu: שני בלוך) (6 de març de 1979) és una ciclista israeliana actualment a l'equip Team Virtu Cycling.
El 2016, amb 37 anys, va participar en els Jocs Olímpics de Rio després d'haver estat deu anys sense competir. Va ser el primer ciclista israelià en competir en uns Jocs Olímpics des de les Olimpíades de 1960.

## Palmarès

* 2002
** Campiona d'Israel en ruta
* 2006
** Campiona d'Israel en contrarellotge
* 2016
** 1r a la Massada Arad
* 2017
** Campiona d'Israel en contrarellotge

## Referències

* ↑ Sinai, Allon «Sinai Says: Bloch an inspiration for young and old». jpost.com, 09-08-2016 [Consulta: 9 maig 2017].

## Enllaços externs

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Simon Renucci

Simon Renucci (Cozzano, Còrsega del Sud, 29 de març de 1945) és un polític cors. Doctor en pediatria, el 1997 debutà en política en enfrontar-se electoralment a les eleccions legislatives a Còrsega al candidat de la UDF José Rossi. Després fou elegit conseller general i després conseller de l'Assemblea de Còrsega. El 2001, es presentà a les eleccions municipals d'Ajaccio, on la dreta hi domina des de fa mig segle. Fou elegit diputat el 16 de juny del 2002, durant la XIIa legislatura (2002-2007), per la circumscripció de Còrsega del Sud. Antic membre del PS, fundador del Mouvement Corse Social-Démocrate (MCSD), es va integrar en el grup socialista.
El març de 2008, fou reelegit alcalde d'Ajaccio amb el 66% dels vots. Dos candidats de dreta se li havien enfrontat: Paul Ruault, candidat d'UMP (amb el 20,19% dels vots) i Philippe Cortey (només amb el 13,44% dels vots).

## Mandats

* 16/03/1998 - 10/07/2002 : membre de l'Assemblea de Còrsega
* 23/03/1998 - 17/04/2001 : membre del consell general de la Còrsega del Sud
* 24/09/2000 - 18/03/2001 : membre del consell municipal d'Ajaccio (Còrsega del Sud)
* 16/06/2002: diputat de la primera circumscripció de Còrsega del Sud (mandat renovat el 17 juny 2007)
Mandats locals a 16/06/2002 :
* Alcalde d'Ajaccio, Còrsega del Sud
* President de Communauté d'agglomération du Pays Ajaccien
# Simon Richardson

Simon Richardson (Bristol, 21 de juny de 1983) és un ciclista anglès, professional del 2008 al 2012.

## Palmarès

* 2008
** Vencedor d'una etapa a la FBD Insurance Rás
* 2009
** 1r a la FBD Insurance Rás

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Simon Rolfes

Simon Rolfes (nascut el 21 de gener de 1982 a Ibbenbüren, Rin del Nord-Westfàlia) és un futbolista alemany que actualment juga pel Bayer Leverkusen.

## Referències

* ↑ «Rolfes, Simon» (en alemany). kicker.de. [Consulta: 5 novembre 2011].
# Sinagoga Marina Roixa de Moscou

La Sinagoga Marina Roixa de Moscou (en rus: Марьиной Роще синагога в Москве) és una sinagoga de Moscou, a Rússia, establerta en l'any 1925. Aquesta sinagoga també és anomenada "la segona sinagoga de Moscou" (després de la Sinagoga Coral de Moscou). L'edifici, acabat en l'any 1996, va reemplaçar a l'edifici destruït per un incendi en l'any 1993. Des de l'any 2000 és també un centre de la comunitat jasídica Jabad Lubavitx. La sinagoga és part d'un gran centre espiritual jueu sota els auspicis del centre públic jueu de Moscou.

## Referències

* ↑ http://news.bbc.co.uk/hi/russian/news/newsid_2288000/2288977.stm
# Sinagoga Maghen Abraham

La Sinagoga Maghen Abraham (en àrab:كنيس ماغين أبراهام) és una de les principals sinagogues del Líban. La sinagoga més antiga és la Sinagoga de Sidó, que va ser construïda l'any 833, però es creu que aquesta descansa en una sinagoga més antiga que data de la destrucció del Segon Temple de Jerusalem l'any 66 DC. Situada a l'antic barri jueu de Wadi Abu Jamil a Beirut, va ser abandonada després que els bombardejos israelians van destruir la sinagoga durant la guerra civil libanesa. La restauració de la sinagoga va començar entre maig de 2009 i agost de 2010.

## Referències

* ↑ Sacy, Andre. 2011. Saida D'hier Et D'aujourd'hui. Beyrouth: Editions Aleph
* ↑ http://www.haaretz.com/hasen/spages/1088461.html Arxivat 2009-05-29 a Wayback Machine.
# Sinagoga Maghain Aboth

La Sinagoga Maghain Aboth (en hebreu: בית הכנסת מגן אבות) és una sinagoga jueva a la ciutat estat de Singapur, en el carrer Waterloo, prop del districte central de negocis de Singapur. L'edifici va ser construït en 1878. Després d'uns orígens com a centre comercial i administratiu del domini colonial britànic a la zona durant el segle xix, i després d'un breu període d'integració a la federació malaia, Singapur va experimentar un fulgurant creixement econòmic. Els descendents d'alguns dels primers colons jueus de Singapur viuen i fan negocis a Singapur.

## Referències

* ↑ «www.jewishtimesasia.org». Arxivat de l'original el 2015-04-02. [Consulta: 14 març 2015].
# Sinagoga Knesset Eliyahoo

La Sinagoga Knesset Eliyahoo, (en hebreu: בית הכנסת אליהו) és una sinagoga jueva ortodoxa, que està situada en el centre de Bombai, Índia. És la segona sinagoga sefardita més antiga de la ciutat. Aquest temple va ser establert en 1884 per Jacob Elias Sassoon, fill de Eliyahoo David Sassoon i el net de David Sassoon, aquest últim havia emigrat de Bagdad cap a l'Índia en 1832, a causa de la persecució i s'havia establert a Mumbai, ciutat llavors coneguda amb el nom de Bombai. El temple és mantingut pel Jacob Sassoon Trust. El significat de l'edifici s'atribueix a les seves tradicions jueves, així com a les influències colonials índies i angleses. El temple va ser dissenyat per la companyia d'arquitectura índia Gosling & Morris de Bombai. La part del soterrani de l'edifici va ser construïda en maçoneria de pedra i la superestructura va ser construïda en maçoneria de maons. La façana exterior de la sinagoga està pintada de color turquesa. El santuari a l'interior de l'edifici està dirigit cap a Jerusalem. Knesset Eliyahoo, és una sinagoga jueva ortodoxa, la segona més antiga sinagoga sefardita de l'Índia, i es troba a Bombai. L'hotel Taj Mahal Palace, i l'hotel Oberoi Trident estan a prop d'aquest indret.

## Referències

* ↑ «Keneseth Eliyahoo Synagogue». World Monuments Fund.. [Consulta: 23 maig 2015].
* ↑ «Keneseth Eliyahoo Synagogue, Mumbai, India». Sir Jacob Sassoon Synagogues and Allied Trusts. Arxivat de l'original el 29 de maig 2015. [Consulta: 23 maig 2015].